MINISTARSTVO POLJOPRIVREDE 
Na temelju članka 46. b stavka 2. Zakona o poljoprivredi („Narodne novine“, br. 118/18, 42/20., 127/20. – Odluka Ustavnog suda Republike Hrvatske, 52/21 i xx/22), ministrica poljoprivrede donosi 
PRAVILNIK
O PROVEDBI INTERVENCIJA U SEKTORU PČELARSTVA UNUTAR STRATEŠKOG PLANA REPUBLIKE HRVATSKE ZA RAZDOBLJE OD 2023. DO 2027. GODINE 
I. OPĆE ODREDBE
Članak 1.
Ovim Pravilnikom propisuje se provedba intervencija u sektoru pčelarstva unutar Strateškog plana Zajedničke poljoprivredne politike Republike Hrvatske 2023. do 2027. godine (u daljnjem tekstu: Strateški plan), donesenog Odlukom Vlade Republike Hrvatske, Klasa:xx, Urbroj:, xxx od .xx  Xx.godine 
Članak 2.
[bookmark: _gjdgxs]Ovim Pravilnikom osigurava se provedba intervencija koje su uređene Uredbom (EU) 2021/2115 europskog Parlamenta i Vijeća od 2. prosinca 2021. o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br. 1305/2013 i (EU) br. 1307/2013 (SL L 435, 6. 12. 2021.) (u daljnjem tekstu: Uredba (EU) br. 2021/2115), Delegiranom uredbom Komisije (EU) 2022/126 оd 7. prosinca  2021. o dopuni Uredbe (EU) 2021/2115 Europskog parlamenta i Vijeća dodatnim zahtjevima za određene vrste intervencija koje države članice određuju u svojim strateškim planovima u okviru ZPP-a za razdoblje od 2023. do 2027. na temelju te uredbe i pravilima o omjeru za standard 1 za dobre poljoprivredne i okolišne uvjete (GAEC) (SL L 20/52, 31. 1. 2022.) (u daljnjem tekstu: Delegirana uredba (EU) 2021/126), Uredbom (EU) 2021/2116 europskog Parlamenta i Vijeća od 2. prosinca 2021. o financiranju i nadzoru zajedničke poljoprivredne politike te upravljanju njome i o stavljanju izvan snage Uredbe (EU) br. 1306/2013 (SL L 435, 6. 12. 2021.) (u daljnjem tekstu: Uredba (EU) 2021/2116) te Strateškim planom Zajedničke poljoprivredne politike Republike Hrvatske 2023.–2027.

Članak 3.
Pojedini pojmovi u smislu ovoga Pravilnika imaju sljedeće značenje:
1) podnositelj zahtjeva – svaka fizička ili pravna osoba koja podnosi zahtjev u skladu s odredbama ovoga Pravilnika 
2) korisnik – svaka fizička ili pravna osoba koja ima pravo na korištenje sredstava intervencija unutar Strateškog plana, upisana u Registar zajedničke organizacije tržišta i u Evidenciju pčelara i pčelinjaka. Pravne osobe koje imaju pravo na korištenje pojedinih intervencija Strateškog plana, a nisu upisane u Evidenciju pčelara i pčelinjaka su: udruge pčelara, županijski pčelarski savezi, proizvođačke organizacije u sektoru pčelarstva, Hrvatski pčelarski savez (u daljnjem tekstu: HPS) te znanstveno-istraživačke institucije i laboratoriji. Iznimno, udruge pčelara koje se prijavljuju za intervenciju iz članka 15. stavka 1., članka 17. stavka 1., članka 19. stavka 1. točke a) te članka 21. stavka 1. ovoga Pravilnika moraju biti upisane u Evidenciju pčelara i pčelinjaka
3) pčelar – svaka fizička ili pravna osoba (uključujući i organizacije pčelara koje posjeduju košnice) koja se bavi uzgojem i/ili držanjem pčela te proizvodnjom pčelinjih proizvoda navedenih u Prilogu I. dijelu XXII. Uredbe (EU) 1308/2013. Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013.) te koja je upisana u Evidenciju pčelara i pčelinjaka
4) organizacija pčelara - organizacija koja uključuju udruge pčelara i saveze pčelara aktivno upisana u Registar udruga Republike Hrvatske 
5) proizvođačka organizacija u sektoru pčelarstva – pravna osoba kojoj je priznat status proizvođačke organizacije u skladu s posebnim propisom o proizvođačkim organizacijama i drugim oblicima udruženja primarnih poljoprivrednih proizvođača 
6) Evidencija pčelara i pčelinjaka (u daljnjem tekstu: Evidencija) – baza podataka koja obuhvaća popis pčelara i pčelinjaka u Republici Hrvatskoj u skladu s člankom 129. Zakona o poljoprivredi („Narodne novine“ br. 118/18, 42/20., 127/20. – Odluka Ustavnog suda Republike Hrvatske, 52/21 i xx/22) (u daljnjem tekstu: Zakon o poljoprivredi)
7) Registar zajedničke organizacije tržišta – evidencija svih korisnika za intervencije u okviru Strateškog plana koju u skladu s člankom 41. stavkom 1. podstavkom 4. Zakona o poljoprivredi vodi Agencija za plaćanja u poljoprivredi, ribarstvu i ruralnom razvoju 
8) intervencije u sektoru pčelarstva (u daljnjem tekstu: intervencije) su vrste intervencija namijenjene sektoru pčelarstva unutar Strateškog plana Zajedničke poljoprivredne politike Republike Hrvatske 2023. - 2027.
9) intervencijska godina u smislu ovoga Pravilnika je razdoblje od 1. kolovoza prethodne kalendarske godine do 31. srpnja slijedeće kalendarske godine za provedbu intervencija od 2024. do 2027., a za 2023. godinu razdoblje od 1.siječnja do 31. srpnja 2023. godine 
10) košnica – u smislu ovoga Pravilnika ima jednako značenje kao i pojam naveden u članku 36. Delegirane uredbe (EU) 2021/126
11) broj košnica – broj košnica korisnika odnosno podnositelja zahtjeva upisanih i ažuriranih u Evidenciji u skladu sa Strateškim planom 
12) dvostruko financiranje – podrazumijeva da rashodi koji se financiraju u okviru Strateškog plana nisu predmet drugog financiranja iz proračuna Unije kako je navedeno u članku 36. Uredbe 2116/2021 kao i za rashode za koje je već zatraženo i/ili ostvareno pravo financiranja iz bilo kojeg drugog izvora financiranja
13) viša sila i izvanredne okolnosti – definicija u smislu ovoga Pravilnika ima jednako značenje kao definicija korištena u članku 3. Uredbe 2116/2021 
14) ekološki pčelar – pčelar upisan u Upisnik subjekata u ekološkoj proizvodnji s važećom potvrdnicom (certifikat) za tekuću proizvodnu godinu
15) konvencionalni pčelari – svi pčelari osim ekoloških pčelara.
Članak 4.
(1) Agencija za plaćanja u poljoprivredi, ribarstvu i ruralnom razvoju (u daljnjem tekstu: Agencija za plaćanja) je tijelo nadležno za provedbu intervencija iz Strateškog plana i pravila propisanih ovim Pravilnikom što posebno uključuje:
– objavu i provedbu javnih natječaja
– osnivanje povjerenstva za potrebe obrade javnih natječaja i izbor najpovoljnijeg ponuđača
– zaprimanje, kontroliranje i obradu zahtjeva
– provođenje administrativne kontrole zahtjeva i kontrole na terenu
– isplatu potpora korisnicima
– pred nadležnim sudovima pokretanje postupaka u svezi sa svojim odlukama i ugovorima i
– podnošenje kaznene prijave kada ocijeni da su prekršene odredbe zakona kojim se uređuje kazneni postupak.
(2) Agencija za plaćanja u skladu s člankom 41. stavkom 1. podstavkom 6. Zakona o poljoprivredi donosi:
– Odluku o odabiru i/ili odbijanju projekta 
– Odluku o isplati 
– Odluku o povratu sredstava i 
– Odluku o odbijanju zahtjeva.
(3) Na temelju Odluke o isplati Agencija za plaćanja isplaćuje novčana sredstva na žiro-račun korisnika.
Podnošenje zahtjeva za isplatu 
Članak 5.
(1) Podnositelj zahtjeva podnosi Agenciji za plaćanja zahtjev za isplatu potpore (u daljnjem tekstu: zahtjev) na obrascima koji se nalaze na službenim mrežnim stranicama Agencije za plaćanja.
(2) Podnositelj zahtjeva mora u zahtjevu potvrditi da:
– su podaci navedeni u zahtjevu istiniti
– je upoznat s odredbama provedbe intervencija iz sektora pčelarstva unutar Strateškog plana i ovoga Pravilnika
– će se odazvati pozivu Agencije za plaćanja u slučaju potrebe dopune zahtjeva i dokumentacije u roku 10 dana od dana zaprimanja obavijesti o dopuni
– će omogućiti kontrolu na terenu i inspekcijski nadzor
– će čuvati preslike zahtjeva i dokazne dokumentacije pet godina od dana podnošenja zahtjeva
– nije po računima priloženim uz zahtjev ostvario potporu iz drugih izvora financiranja i
– nije s dobavljačima povezan vlasničkim odnosima.
(3) Original obrazac zahtjeva s pripadajućom dokumentacijom dostavlja se u jednom primjerku, isključivo u pisanom obliku, u zatvorenoj omotnici za svaku od intervencija odvojeno s nazivom i adresom podnositelja zahtjeva napisanom na poleđini, isključivo preporučenom poštom s povratnicom ili osobno na prijemnom odjelu (pisarnica) Agencije za plaćanja.
(4) Podnositelj zahtjeva za svaku intervenciju odnosno podintervenciju iz Strateškog plana može podnijeti jedan zahtjev u jednoj intervencijskoj godini u skladu s odredbama ovog Pravilnika.
(5) Na originalu računa, koji se dostavlja za provedbu intervencije, mora biti naznačeno ime i prezime odnosno naziv podnositelja i OIB podnositelja zahtjeva te je na original računa podnositelj zahtjeva dužan vlastoručno napisati: »ISP – tekuća intervencijska godina«.
(6) Zahtjevu se prilaže jasno čitljiva preslika pravovaljanog originala plaćenog računa iz stavka 5. ovoga članka, a u slučaju plaćanja transakcijskim računom i jasno čitljiva preslika dokaza o plaćenom računu, na kojem je naznačeno ime i prezime podnositelja zahtjeva, a u slučaju plaćanja internetskim bankarstvom potrebno je priložiti potvrdu banke o izvršenoj transakciji. 
(7) U slučaju kad je original računa iz stavka 5. ovoga članka pisan na jeziku koji nije hrvatski ili engleski, Agencija za plaćanja ima pravo tražiti da podnositelj zahtjeva priloži i ovjereni prijevod sudskog tumača navedenog dokumenta.
(8) Ekološki pčelari dužni su zahtjevu kojim ostvaruju dodatno pravo na potporu, u skladu sa statusom ekološkog pčelara, priložiti presliku važećeg certifikata o ekološkoj proizvodnji.
(9) Zahtjev podnesen nakon isteka roka navedenog za pojedinu intervenciju smatrat će se nepravovremeno podnesenim i neće se razmatrati.
(10) Svi računi, predračuni i ponude po kojima su plaćeni računi, koji se prilažu uz zahtjev za isplatu moraju biti izdani i u cijelosti plaćeni za 2023. godinu od 1. siječnja do trenutka podnošenja zahtjeva za isplatu te od 1. kolovoza do trenutka podnošenja zahtjeva za isplatu za svaku narednu intervencijsku godinu od 2024 - 2027. 
(11) Ako je korisnik priloženim računima opravdao manji iznos od moguće maksimalne potpore prema ovom Pravilniku pripada mu potpora po opravdanom manjem iznosu.
(12) Ako zbroj iznosa svih odobrenih zahtjeva po intervenciji premaši Strateškim planom predviđena novčana sredstva za tu intervenciju, može se proporcionalno smanjiti odobreni iznosi za isplatu.
(13) S ciljem maksimalnog iskorištenja raspoloživih sredstava, a imajući u vidu interese pčelara u Republici Hrvatskoj, nakon obrade svih zahtjeva, a iz kojih je razvidno da predviđena sredstva za pojedinu intervenciju nisu iskorištena, neiskorištena sredstava mogu se preraspodijeliti među intervencijama o čemu odluku donosi ministar.
(14) Carinska deklaracija – za robu uvezenu iz trećih zemalja koja podliježe carinjenju uz zahtjev obvezna je dostava i carinske deklaracije. 
Članak 6.
Popis neprihvatljivih troškova za koje se ne može ostvariti pravo na isplatu 
- Opći troškovi proizvodnje i, posebno, troškovi prikupljanja ili prijevoza (unutarnjeg ili vanjskog); troškovi skladištenja; troškovi ambalaže (uključujući upotrebu ambalaže i upravljanje njome), čak i u okviru novih postupaka; operativni troškovi (posebno za struju, gorivo i održavanje).
- Ulaganja u prijevozna sredstva kojima se koristi korisnik u sektoru pčelarstva ili organizacija proizvođača za stavljanje na tržište ili distribuciju.
- Operativni troškovi za unajmljenu robu.
- Kooperantski ugovori ili ugovori o eksternalizaciji koji se odnose na operacije ili rashode koji su na ovom popisu navedeni kao neprihvatljivi.
- Nacionalni ili regionalni porezi ili pristojbe.
- Obračunska plaćanja (kompenzacije/prijeboj, cesija, asignacija i dr.).
– Novčane kazne, financijske kazne i troškovi parničnog postupka.
– Troškovi za rabljenu opremu.
– Troškovi transporta.
– Troškovi tečajnih razlika.
– Plaćanja u naturi.
– Troškovi održavanja, amortizacije.

Članak 7.
Dvostruko financiranje rashoda utvrđenih ovim Pravilnikom nije dopušteno.
Članak 8.
U slučaju više sile i izvanrednih okolnosti korisnik ili njegov ovlaštenik mora u roku od deset radnih dana od dana nastanka događaja o tome obavijestiti Agenciju za plaćanja na Obrascu XX. „Slučaj više sile i izvanredne okolnosti“ te priložiti potrebne dokaze.
Članak 9.
HPS je za potrebe ovoga Pravilnika dužan do 31. siječnja tekuće godine Agenciji za plaćanja dostaviti u elektronskom obliku podatke iz Evidencije, za pčelare čiji je broj košnica ažuriran u skladu s člankom 37. Delegirane uredbe (EU) 2021/126. 
Članak 10.
[bookmark: _30j0zll]Popis vrsta intervencija u skladu sa Strateškim planom: 
55.1.a.01. - Savjetodavne usluge, tehnička pomoć, obuka, informacije i razmjena najboljih praksi, uključujući umrežavanje, za pčelare i pčelarske organizacije:
a) edukacije, stručna predavanja i radionice organizirane od strane udruga i saveza pčelara te troškovi prikupljanja informacija o pčelarima i njihovom načinu pčelarenja
[bookmark: _1fob9te]b) izrada i tisak informativnog materijala, izrada i održavanje mrežnih stranica organizacija pčelara, tisak i dostava stručnih časopisa, izrada sustava informiranja na platformama koje koriste pčelari i sudjelovanje predstavnika organizacija pčelara na specijaliziranim pčelarskim i drugim skupovima.
[bookmark: _3znysh7]55.1.b. - Ulaganja u materijalnu i nematerijalnu imovinu, kao i druga djelovanja
[bookmark: _2et92p0]55.1.b.01. - Nabava novih pomagala, pribora i opreme
[bookmark: _tyjcwt]55.1.b.02. - Suzbijanje nametnika i bolesti u košnicama, naročito varooze
[bookmark: _3dy6vkm]55.1.b.03. - Racionalizacija selećeg pčelarstva
[bookmark: _1t3h5sf][bookmark: _4d34og8]55.1.c.01. - Podrška laboratorijima za analizu pčelarskih proizvoda, gubitaka pčela ili pada produktivnosti i tvari potencijalno toksičnih za pčele
[bookmark: _2s8eyo1][bookmark: _17dp8vu]55.1.d.01. - Očuvanje ili povećanje postojećeg broja košnica, uključujući uzgoj pčela
[bookmark: _3rdcrjn][bookmark: _26in1rg]55.1.e.01. - Suradnja sa specijaliziranim tijelima za provedbu istraživačkih programa u području pčelarstva i pčelarskih proizvoda
[bookmark: _lnxbz9]55.1.f.01. - Promocija, komunikacija i marketing, uključujući aktivnosti praćenja tržišta i aktivnosti usmjerene posebno na podizanje svijesti potrošača o kvaliteti pčelarskih proizvoda

II. PROVEDBA INTERVENCIJA
1. Savjetodavne usluge, tehnička pomoć, obuka, informacije i razmjena najboljih praksi, uključujući umrežavanje, za pčelare i organizacije pčelara
[bookmark: _35nkun2]Članak 11.
(1) Intervencijom Usluge savjetovanja, tehnička pomoć, osposobljavanje, informacije i razmjena najboljih praksi, među ostalim umrežavanjem, za pčelare i organizacije pčelara sufinanciraju se:
a) edukacije, stručna predavanja i radionice organizirane od strane udruga i saveza pčelara te troškovi prikupljanja informacija o pčelarima i njihovom načinu pčelarenja
[bookmark: _1ksv4uv]b) izrada i tisak informativnog materijala, izrada i održavanje mrežnih stranica, tisak i dostava stručnih časopisa, izrada sustava informiranja na platformama i sudjelovanje predstavnika pčelara na specijaliziranim pčelarskim i drugim skupovima
(2) Korisnici podintervencije iz stavka 1. točke a) ovoga članka su pčelari ažurirani u Evidenciji za godinu podnošenja zahtjeva te organizacije pčelara upisane u Registar udruga Republike Hrvatske.
(3) Korisnici podintervencije iz stavka 1 točke b). ovoga članka su organizacije pčelara upisane u Registar udruga Republike Hrvatske.
Članak 12.
(1) Intervencija iz članka 11. ovoga Pravilnika korisnicima omogućava povrat maksimalno do 100 % prihvatljivog troška u skladu sa Strateškim planom i ovim Pravilnikom.
(2) U okviru podintervencije iz članka 11. točke a) ovoga Pravilnika prije mogućeg umanjenja minimalni iznos sufinanciranja po korisniku iznosi 133,00 EUR, a maksimalni iznos povrata je sljedeći:
– za edukaciju pčelara po programima u trajanju od minimalno 20 sati po završenom pojedinačnom stupnju edukacije, 400,00 EUR.
– za stručna predavanja i radionice održane u okviru tekuće godine:
1) registriranoj udruzi pčelara, 1.500,00 EUR
2) županijskom savezu pčelara, 4.000,00 EUR
3) HPS-u, 10.000,00 EUR.
- za troškove operativnog prikupljanja i obrade podataka za Evidenciju za razdoblje od 2024. do 2027. godine, prema Strateškom planu, HPS-u 100.000,00 EUR
(3) U okviru podintervencije iz. članka 11. točke b) ovoga Pravilnika prije mogućeg umanjenja minimalni iznos sufinanciranja po korisniku godišnje iznosi 133,00 EUR, a maksimalni iznos povrata prema razredima je sljedeći: 
1) registriranoj udruzi pčelara, 2.000,00 EUR
2) županijskom savezu pčelara, 5.000,00 EUR
[bookmark: _44sinio]3) HPS-u, 80.000,00 EUR.
Članak 13.
Zahtjev za isplatu intervencije iz članka 11. stavka 1. ovoga Pravilnika podnosi se Agenciji za plaćanja, za intervenciju:
[bookmark: _2jxsxqh]a) na Obrascu I dio A „Edukacije pčelara, do 31. svibnja tekuće intervencijske godine
b) na Obrascu I dio B „Stručna predavanja, radionice (za stručna predavanja i radionice organizirana od strane udruga ) do 31. svibnja tekuće intervencijske godine 
c) na Obrascu I dio C „Operativno prikupljanje i obrada podataka za Evidenciju“ do 20. siječnja tekuće intervencijske godine
[bookmark: _z337ya]d) na Obrascu I dio D „Informativne aktivnosti“, za  Izrada i održavanje mrežnih stranica, tisak i dostava stručnih časopisa, izrada sustava informiranja na platformama koje koriste pčelari, sudjelovanje predstavnika pčelara na specijaliziranim pčelarskim i drugim skupovima do 31. srpnja tekuće intervencijske godine.

Članak 14.
Uz Zahtjev za isplatu iz članka 13. ovog Pravilnika prilažu se:
a) za „Edukacije pčelara“ za edukaciju za senzorske analitičare, apiterapiju ili pčelarske škole:
– preslika originala računa u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika – dokaz o završenoj edukaciji 
– program obrazovanja iz kojeg je vidljivo trajanje edukacije 
b) za „Stručna predavanja – radionice“ za organizacije pčelara organizatore stručnih predavanja i radionica:
– preslika originala računa u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika za najam prostora za održavanje stručnog predavanja, najam opreme za prezentaciju (prijenosno računalo, projektor, projekcijsko platno), najam vozila
– preslika originala ugovora o djelu ili autorskog ugovora sklopljenog s predavačem/provoditeljem stručne edukacije, te plaćenog u intervencijskoj godini do trenutka podnošenja zahtjeva ili račun o izvođenju stručne edukacije ili radionice u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika
– preslika plaćenog putnog naloga (obračun dnevnica, obračun prijevoznih troškova, obračun troškova smještaja) u razdoblju intervencijske godine do trenutka podnošenja zahtjeva 
– vlastoručno potpisane evidencije prisutnosti pčelara na predavanju ili radionici (potpisna lista s čitljivim imenom i prezimenom te telefonskim brojem pčelara),
– popis predavača/provoditelja stručne edukacije ili radionice
– program stručne edukacije/radionice ili publikacija ako je tiskana
[bookmark: _3j2qqm3]c) za „Prikupljanje i obrada podataka“:
- presliku originala ugovora o djelu između HPS i izvršitelja zadataka po ugovoru o djelu sklopljenog i plaćenog u razdoblju tekuće intervencijske godine do trenutka podnošenja zahtjeva u kojem je naveden iznos isplate po 1 satu rada čiji iznos ne može biti veći od sličnih poslova u javnim službama 
- obrazac o izvršenju rada (upis košnica u Evidenciju ) potpisan od strane Povjerenika i pčelara 
– preslika plaćenog putnog naloga (obračun dnevnica, obračun prijevoznih troškova, obračun troškova smještaja) u razdoblju tekuće intervencijske godine do trenutka podnošenja zahtjeva 
- dokaz da je izvršitelj obavio zadatak)- evidencija radnog vremena Povjerenika vođena i ovjerena od strane HPS-a 
d) za „Izradu i tisak informativnih materijala“:
1) za izradu informativnih materijala:
- preslike originala računa i dokazi u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika 
– preslike originala ugovora o djelu ili autorskog ugovora za troškove intelektualnog rada za izradu sadržaja informativnog materijala sklopljenog i plaćenog u razdoblju od 1. kolovoza do 31. srpnja tekuće intervencijske godine, 
2) za izradu i održavanje mrežne stranice organizacija pcelara HPS-a, izradu informatičkih aplikativnih rješenja za pčelare:
– preslike originala računa i dokazi u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika
3) za tisak i dostavu stručnih časopisa:
– preslike originala računa i dokazi u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika
4) za izradu sustava informiranja na platformama koje koriste pčelari
– preslike originala računa i dokazi u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika
5) za sudjelovanje predstavnika HPS-a na specijaliziranim pčelarskim i drugim skupovima u čijem programu je prisutna tematika iz pčelarstva u i izvan Republike Hrvatske:
– preslika plaćenog putnog naloga (obračun dnevnica, obračun prijevoznih troškova, obračun troškova smještaja, ulaznica) u razdoblju tekuće intervencijske godine do trenutka podnošenja zahtjeva te dokaz o plaćenoj kotizaciji u skladu s člankom 5. stavkom 10. te dokazima iz članka 5. stavka 5. i 6. ovoga Pravilnika 
[bookmark: _1y810tw]2. Nabava novih pomagala, pribora i opreme
Članak 15.
[bookmark: _4i7ojhp](1) Intervencijom Nabava novih pomagala, pribora i opreme sufinancira se kupovina novih pomagala, pribora i opreme  koja se koristi u pčelarskoj proizvodnji i uzgoju pčela.
(2) Intervencija iz stavka 1. ovoga članka korisnicima omogućavaju povrat maksimalno do 100 % prihvatljivog troška u skladu sa Strateškim planom i ovim Pravilnikom.
(3) Korisnici intervencije iz stavka 1. ovoga članka su pčelari upisani i ažurirani u Evidenciji za godinu podnošenja zahtjeva.
[bookmark: _2xcytpi](4) U okviru intervencije iz stavka 1. ovoga članka prije mogućeg umanjenja minimalni iznos sufinanciranja po korisniku iznosi 133,00 EUR, a maksimalni iznos povrata prema razredima je sljedeći:
a) 1 – 49 košnica, 5.000,00 EUR
b) 50 i više košnica, 15.000,00 EUR 
Članak 16.
(1) Zahtjev za isplatu intervencije iz članka 15. stavka 1. podnosi se Agenciji za plaćanja za intervenciju:
- na Obrascu II  „Nabava novih pomagala, pribora i opreme“ do 15. svibnja za 2023. godinu a za ostale godine provedbe intervencije do 20. travnja tekuće intervencijske godine.
[bookmark: _1ci93xb](2) Uz zahtjev iz stavka 1. ovoga članka prilažu se preslike originala računa i dokazi u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika.
(3) Popis pomagala, pribora i opreme iz članka 15. stavka 1. za koju je moguće podnijeti zahtjev za isplatu nalazi se u Prilogu I. „Nabava novih pomagala, pribora i opreme“ i sastavni je dio ovoga Pravilnika.
(4) Zahtjev iz stavka 1. ovoga članka može se podnijeti isključivo za nabavu novih pomagala, pribora i opreme, uključujući i onu kupljenu u trećim zemljama i koja mora imati oznaku EU sukladnosti, odnosno CE oznaku.
(5) Korisnik intervencije iz stavka 1. ovoga članka dužan je voditi detaljnu evidenciju o pomagalima, priboru i opremi za koju je ostvario potporu na Obrascu X „Evidencija o sufinanciranoj opremi “, ažurirati broj košnica u Evidenciji neprekidno pet godina od godine podnošenja zahtjeva, namjenski koristiti sufinancirana pomagala, pribor i opremu te mu se stavlja obveza  njihovog zadržavanja u vlasništvu i posjedu do kraja razdoblja fiskalne amortizacije ili tijekom razdoblja od pet godina. Oba se razdoblja računaju od datuma stjecanja imovine ili od datuma kad je imovina stavljena na raspolaganje korisniku. 
3. Suzbijanje nametnika i bolesti u košnicama, naročito varooze
Članak 17.
(1) Intervencijom Suzbijanje nametnika i bolesti u košnicama, naročito varooze sufinancira se nabava odobrenih veterinarsko-medicinskih proizvoda koji se koriste u suzbijanju bolesti pčela (u daljnjem tekstu: VMP), te kiselina koje se koriste za tretiranje protiv varooze (mliječne, mravlje, octene i oksalne kiseline).
(2) Intervencija iz stavka 1. ovoga članka korisnicima omogućavaju povrat maksimalno do 100 % prihvatljivog troška u skladu sa Strateškim planom i ovim Pravilnikom.
(3) Korisnici intervencije iz stavka 1. ovoga članka su konvencionalni i ekološki pčelari upisani i ažurirani u Evidenciji za godinu podnošenja zahtjeva.
(4) Potpora za intervenciju iz stavka 1. ovoga članka može se ostvariti prema broju košnica upisanih u Evidenciji i ažuriranih prije podnošenja zahtjeva za isplatu u intervencijskoj godini, za nabavu:
a) VMP-a
b) VMP i kiselina 
(5) Potpora za kiseline iz stavka 1. ovoga članka može se ostvariti samo ako je korisnik zatražio i ostvaruje pravo na potporu za VMP.
(6) Maksimalni iznos potpore po košnici iznosi 
a) 4,50 EUR za konvencionalne pčelare 
b) 5,20 EUR za ekološke pčelare. 
(7) Maksimalan iznos potpore za kiseline iz stavka 1. ovoga članka može činiti najviše 50% prihvatljivog iznosa potpore i ne može biti veći od iznosa potpore koji je ostvario za VMP. 
(8) Ako je korisnik ostvario manje od 50% maksimalnog iznosa potpore za VMP u istom omjeru ostvaruje pravo na potporu za kiseline iz stavka 1. ovoga članka.  
(9) Osnova za izračun potpore iz stavka 1. ovoga članka je broj košnica korisnika utvrđen u skladu s odredbom članka 9. ovoga Pravilnika.
Članak 18.
(1) Zahtjev za isplatu intervencije iz članka 17. stavka 1. ovoga Pravilnika podnosi se Agenciji za plaćanja za intervenciju:
- na Obrascu III „Suzbijanje nametnika i bolesti u košnicama, naročito varooze“ do 15. svibnja za 2023.godinu a za naredne godine provedbe intervencije do 20. travnja tekuće intervencijske godine
(2) Zahtjevu se prilaže preslika originalnog računa i dokazi u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika, izdani u razdoblju tekuće intervencijske godine do trenutka podnošenja zahtjeva za isplatu.

4. Racionalizacija selećeg pčelarstva
Članak 19.
(1) Intervencijom Racionalizacija selećeg pčelarstva sufinanciraju se:
a) troškovi nabave nove opreme koja se koristi u selećem pčelarstvu
b) provedba organizacije smještaja selećih pčelinjaka.
(2) Korisnici intervencije iz stavka 1. točke a) ovoga članka su pčelari upisani i ažurirani u Evidenciji najmanje za godinu podnošenja zahtjeva te organizacije pčelara upisane u Registar udruga RH.
Korisnik intervencije iz stavka 1. točke b) ovog članka je HPS.
(3) Intervencija iz stavka 1. ovoga članka korisnicima omogućavaju povrat maksimalno do 100 % prihvatljivog troška u skladu sa Strateškim planom i ovim Pravilnikom. 
(4) U okviru intervencije iz stavka 1. ovog članka iznos potpore po korisniku iznosi:
-za troškove nabave nove opreme iz stavka 1. točke a) ovoga članka prije mogućeg umanjenja minimalno 133,00 EUR, a maksimalni iznos povrata je 15.000,00 EUR 
- za provedbu organizacije smještaja selećih pčelinjaka iz stavka 1. točke b) ovoga članka prije mogućeg umanjenja minimalno 66,50 EUR, a maksimalni iznos povrata je 50.000,00 EUR 
(5) Pčelari koji u Evidenciji imaju evidentirano manje od 30 košnica, nemaju pravo na korištenje sredstava iz intervencije iz stavka 1. točke a) ovoga članka.
[bookmark: _3whwml4](6) Korisnik intervencije iz stavka 1. točke a) ovoga članka dužan je voditi detaljnu evidenciju o opremi na Obrascu X „Evidencija o sufinanciranoj opremi“, ažurirati broj košnica u Evidenciji neprekidno pet godina od godine podnošenja zahtjeva, namjenski koristiti sufinanciranu opremu te mu se stavlja obveza  njihovog zadržavanja u vlasništvu i posjedu do kraja razdoblja fiskalne amortizacije ili tijekom razdoblja od pet godina. Oba se razdoblja računaju od datuma stjecanja imovine ili od datuma kad je imovina stavljena na raspolaganje korisniku. 
Članak 20.
(1) Zahtjev za isplatu za intervenciju iz članka 19. ovoga Pravilnika podnosi se Agenciji za plaćanja:
a) na Obrascu IV dio A „Racionalizacija selećeg pčelarenja – nabava nove oprema“ do 15. svibnja za 2023. godinu a za ostale godine provedbe intervencije do 20. travnja tekuće intervencijske godine
[bookmark: _2bn6wsx]b) Obrascu IV dio B „Provedba organizacije selećeg pčelarenja“ do 31. srpnja tekuće intervencijske godine 
(2) Uz zahtjev iz stavka 1. ovoga članka prilažu se:
a) za „Racionalizacija selećeg pčelarstva – oprema“
- preslike originala računa i dokazi u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika
b) za „Racionalizacija selećeg pčelarstva - organizacija selećeg pčelarenja“
- presliku original ugovora o djelu između HPS i izvršitelja zadataka po ugovoru o djelu sklopljenog i plaćenog za 2023. godinu od 1. siječcnja do 31. srpnja tekuće intervencijske godine, a za ostale intervencijske godine od 1. kolovoza prethodne do 31. srpnja tekuće intervencijske godine u kojem je naveden bruto iznos isplate po 1 satu rada čiji iznos ne može biti veći od sličnih poslova u javnim službama
[bookmark: _qsh70q]– preslika plaćenog putnog naloga (obračun dnevnica, obračun prijevoznih troškova, obračun troškova smještaja) u razdoblju tekuće intervencijske godine do trenutka podnošenja zahtjeva 
- potpisan i ovjeren obrazac od strane HPS-a o izvršenju poslova definiranih Ugovorom o djelu (izvješće s popisom pčelara i broja zajednica za koje je odrađeno seljenje )
-  evidenciju radnog vremena Povjerenika koju vodi i ovjerava HPS
(3) Zahtjev iz stavka 1. ovoga članka može se podnijeti isključivo za nabavu nove opreme, uključujući i onu kupljenu u trećim zemljama koja mora imati oznaku EU sukladnosti, odnosno CE oznaku.
(4) Popis opreme iz članka 19. stavka 1. ovoga Pravilnika za koju je moguće podnijeti zahtjev za isplatu nalazi se u Prilogu II. „Oprema za seleće pčelarenje“ i sastavni je dio ovoga Pravilnika.

5. Podrška laboratorijima za analizu pčelarskih proizvoda, gubitaka pčela ili pada produktivnosti i tvari potencijalno toksičnih za pčele
[bookmark: _3as4poj]Članak 21.
(1) Intervencijom za potporu laboratorija za analizu pčelarskih proizvoda, gubitaka pčela ili pada produktivnosti i tvari potencijalno toksičnih za pčele sufinancira se najviše x uzorka:
a) ispitivanje meda utvrđivanjem kvalitete i botaničkog podrijetla za najviše 3 uzroka meda prema jednom ili više sljedećih parametara po uzorku:
· udio vode
· električna vodljivost
· količina hidroksimetilfurfurala (HMF)
· aktivnost dijastaze
· melisopalinološkaanaliza i
· senzorska analiza.
i/ili

b) ispitivanje drugih pčelinjih proizvoda utvrđivanjem kvalitete prema jednom ili više sljedećih parametara za najviše 3 uzorka istog proizvoda, po uzorku: 
· pčelinji vosak, patvorine i/ili spore uzročnika bolesti pčela 
· pelud: suha tvar, sadržaj bjelančevina
· propolis: suha tvar u tinkturi 
· matična mliječ: 10-HDA, mikrobiološka slika 
· pčelinji otrov: melitin, bjelančevine i senzorička
	i/ili
c) ispitivanje ostataka kontaminanata u medu i/ili pčelinjem vosku za najviše 3 uzorka za koje je moguće provesti ispitivanje prema jednom ili više sljedećih parametara: 

· teški metali (po metalu): 
1. olovo
2. kadmij ili 
3. živa
· ostaci pesticida 
· [bookmark: _1pxezwc]ostaci veterinarskih lijekova .
(2) Korisnici intervencije iz stavka 1. ovoga članka su pčelari.
(3) Intervencijom iz stavka 1. ovoga članka korisnicima omogućavaju povrat maksimalno do 100 % prihvatljivog troška u skladu sa Strateškim planom i ovim Pravilnikom. 
(4) Slanje uzoraka za ispitivanje može biti:
– samostalno od strane pčelara uključujući i organizacije pčelara koje posjeduju košnice te  proizvođačke organizacije u Evidenciji
 
(5) Ispitivanje iz stavka 1. ovoga članka može se izvršiti isključivo u akreditiranom laboratoriju za analizu.
(6) Iznos potpore iz stavka 1. ovoga članka ne može biti veći od 100,00 EUR po uzorku.
(7) Maksimalni iznos potpore iz stavka 1. ovoga članka ne može biti veći od 400,00 EUR po pčelaru.
[bookmark: _49x2ik5]Članak 22.
(1) Zahtjev za isplatu intervencije iz članka 21. ovoga Pravilnika podnosi se Agenciji za plaćanja, za intervenciju:
a) na Obrascu V „Analize proizvoda“ -podnositelji pčelari (za pčelare koji uzorke na analizu dostavljaju samostalno, uključujući i organizacije pčelara koje posjeduju košnice) do 15. srpnja tekuće intervencijske godine
(2) Uz zahtjev iz stavka 1. ovoga članka prilažu se:– preslika originalnog računa i dokazi u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika, izdani do 15. srpnja tekuće intervencijske godine koji moraju sadržavati podatke o broju uzoraka i parametara po uzorku na kojima je obavljeno ispitivanje iz članka 21. stavka 1. ovoga Pravilnika i 
[bookmark: _2p2csry]– nalaz/izvještaj ispitivanja koji mora sadržavati podatke/rezultate obavljenih ispitivanja iz članka 21. stavka 1. ovoga Pravilnika.
6. Očuvanje ili povećanje postojećeg broja košnica, uključujući uzgoj pčela
[bookmark: _147n2zr]Članak 23.
(1) Intervencijom Očuvanje ili povećanje postojećeg broja košnica, uključujući uzgoj pčela sufinancira se:
a) prodaja selekcioniranih matica 
b) laboratorijska analiza uzoraka pčela iz uzgojnih zajednica u svrhu selekcije.
(2) Korisnici intervencije iz stavka 1. ovoga članka su uzgajivači pčelinjih matica koji su upisani u Evidenciju, Registar uzgajivača matica te provode testiranja i uzgoj selekcioniranih matica u skladu s odobrenim uzgojnim programom. 
(3) Jedinični iznos potpore iz stavka 1. točke a) ovoga članka po selekcioniranoj matici pčela je 7,96 EUR.
(4) Jedinični iznos potpore iz stavka 1. točke b) ovoga članka po laboratorijskoj analizi uzoraka pčela sufinancira se u iznosu do 8,00 EUR po uzorku. Ukupan trošak potpore po laboratorijskoj analizi po uzorku pčela ne smije premašiti troškove korisnika.
(5) Korisnik aktivnosti iz stavka 1. točke b) ovoga članka može dati na analizu najviše 100 uzoraka pčela.
(6) Nije moguće ostvariti potporu za matice poslane na testiranje, s obzirom na to da se ne koriste za daljnju reprodukciju.
(7) Moguće je ostvariti potporu samo za matice prodane pčelaru.
Članak 24.
(1) Zahtjev za isplatu za intervenciju iz članka 23. ovoga Pravilnika podnosi se Agenciji za plaćanja, za intervenciju:
[bookmark: _3o7alnk]a) na Obrascu VI „Očuvanje ili povećanje postojećeg broja košnica, uključujući uzgoj pcela“ do 31. srpnja tekuće intervencijske godine
 (2) Uz zahtjev iz stavka 1. ovoga članka prilažu se:
a) za „Očuvanje broja košnica -matice“
– preslika originala računa i dokazi u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika ili u slučaju da korisnik nije u sustavu poreza na dohodak preslike otkupnih blokova. Otkupni blokovi i računi moraju biti na ime, prezime i OIB korisnika, ovjereni pečatom i potpisom prodavatelja te potpisom i OIB-om kupca, izdani do 31. srpnja tekuće intervencijske godine, za isplatu te moraju sadržavati podatke o broju prodanih selekcioniranih matica pčela. Računi prodavatelja izdani i poslani u elektroničkom obliku prihvatljivi su isključivo pod uvjetom da kupac svojim potpisom iskaže suglasnost za prihvat takvog računa. Na računima koji su plaćeni gotovinski kao dokaz preuzimanja mora biti potpis kupca. U slučaju slanja matica poštom, a za koje su računi plaćeni transakcijski potrebno je dostaviti dokaz preuzimanja pošiljke od strane kupca (preslika povratnice ili drugi pravovaljan dokaz o preuzimanju pošiljke). U slučaju slanja matica poštom, a koje su plaćene otkupninom potrebno je priložiti originalnu poštansku potvrdu kao dokaz preuzimanja/plaćanja.
– presliku važeće licence za tekuću intervencijsku godinu
– uzgojnu knjigu potpisanu od strane uzgajivača 
– potvrdu priznatog uzgojnog udruženja koje vodi matične knjige za uzgojno valjane životinje (siva pčela) o broju proizvedenih matica te da da uzgajivač ispunjava sve uvjete propisane odobrenim Uzgojnim programom
b) „Očuvanje broja košnica -analize“ 
– preslike originalnih računa izdanih i plaćenih do 31. srpnja tekuće intervencijske godine,, iz kojeg je vidljiv broj ispitanih uzoraka s analiziranim parametrima, presliku rezultata analize te dokazima u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika .

7. Suradnja sa specijaliziranim tijelima za provedbu istraživačkih programa u području pčelarstva i pčelarskih proizvoda
Članak 25.
(1) Javni natječaj za prikupljanje i odabir projekata za provedbu  istraživačkih programa u području pčelarstva i pčelinjih proizvoda za provedbu intervencije Suradnja sa specijaliziranim tijelima za provedbu istraživačkih programa u području pčelarstva i pčelarskih proizvoda Agencija za plaćanja će raspisati u roku od 30 dana od dana stupanja na snagu ovoga Pravilnika za 2023. godinu, odnosno do 15. studenoga za svaku narednu intervencijsku godinu 
 (2) Javni natječaj iz stavka 1. ovoga članka objavljuje se na službenim mrežnim stranicama Agencije za plaćanja (www.apprrr.hr).
(3) Za intervenciju iz stavka 1. ovoga članka podnosi se Prijava na temelju Javnog natječaja iz stavka 1. ovoga članka.
(4) Javni natječaj iz stavka 1. ovoga članka određuje sljedeće:
– svrhu istraživanja u okviru intervencije
– rokove i uvjete za podnošenje Prijava
– uvjete koje podnositelji Prijave moraju zadovoljavati
– rok za podnošenje zahtjeva za isplatu za intervenciju i
– prihvatljive i ostale neprihvatljive troškove.
(5) Na Javni natječaj iz stavka 1. ovoga članka mogu se prijaviti znanstveno-istraživačke institucije.
(6) Agencija za plaćanja imenuje Povjerenstvo za utvrđivanje uvjeta i provedbu natječaja za prikupljanje i odabir projekata za provedbu istraživačkih programa u području pčelarstva i pčelinjih proizvoda kojeg čine predstavnici:
– Ministarstva poljoprivrede (dva člana)
– Agencije za plaćanja (jedan član koji je predsjednik Povjerenstva)
– akademske zajednice s područja biotehničkih i biomedicinskih znanosti (3 člana)
– HPS-a (jedan član).
(7) Povjerenstvo iz stavka 6. ovoga članka donosi Poslovnik o radu.
(8) Podnositelj čija prijava ne udovoljava uvjetima Javnog natječaja bit će o tome obaviješten pisanim putem u roku od 30 radnih dana od dana završetka Javnog natječaja.
(9) Ne udovoljavanje uvjetima iz stavka 8. ovoga članka podrazumijeva:
– neispunjavanje uvjeta i kriterija propisanih ovim Pravilnikom i Javnim natječajem i
– namjerno davanje krivih podataka u Prijavi od strane podnositelja.
(10) Prijave pristigle po objavljenom Javnom natječaju, obrađuju se po redoslijedu zaprimanja.
(11) Prilikom obrade Prijave utvrđuje se pravovremenost, potpunost i udovoljavanje prijave uvjetima propisanim ovim Pravilnikom i Javnim natječajem.
(12) Nepravovremene i nepotpune Prijave neće se razmatrati.
(13) Povjerenstvo iz stavka 6. ovoga članka izabire znanstveno-istraživačke institucije koje su udovoljile uvjetima natječaja iz stavka 4. ovoga članka.
(14) Agencija za plaćanja nakon obrade prijava podnositelju iz stavka 13. ovoga članka izdaje Odluku o odabiru projekta za intervenciju iz članka 25. ovoga Pravilnika.
Članak 26.
(1) Zahtjev za isplatu intervencije iz članka 25. ovoga Pravilnika znanstveno-istraživačke institucije čiji je projekt odabran na Javnom natječaju podnose Agenciji za plaćanja , podnosi se: 
[bookmark: _23ckvvd]- na Obrascu VII „Istraživački programi u pčelarstva“ u roku propisanom Javnim natječajem preporučeno s povratnicom, do 31. srpnja tekuće intervencijske godine, a za višegodišnje projekte za svaku godinu provedbe projekta do 31. srpnja tekuće intervencijske godine.
(2) Zahtjev za isplatu mora sadržavati preslike originalnih računa izdanih i plaćenih od datuma izdavanja Odluke o odabiru projekta do trenutka podnošenja zahtjeva u skladu s odabranom ponudom i Odlukom o odabiru projekta kao i dodatnu dokumentaciju u skladu s obrascima te dokaze u skladu s člankom 5. stavkom 10. te dokazima iz članka 5. stavaka 5. i  6. ovoga Pravilnika.
Članak 27.
(1) Sva nova kupljena pomagala, pribor i oprema, uključujući i onu kupljenu u trećim zemljama mora imati oznaku EU sukladnosti, odnosno CE oznaku.
(2) Znanstveno-istraživačka institucija iz članka 26. stavka 1. ovoga Pravilnika dužna je voditi detaljnu evidenciju o stanju financirane opreme iz stavka 1. ovoga članka na Obrascu X. „Evidencija o sufinanciranoj opremi za intervencije“ od dana podnošenja zahtjeva.
[bookmark: _ihv636](3) Znanstveno-istraživačkoj instituciji se stavlja obveza namjenskog korištenja pomagala, pribora i opreme i  njihovog zadržavanja u vlasništvu i posjedu do kraja razdoblja fiskalne amortizacije ili tijekom razdoblja od pet godina. Oba se razdoblja računaju od datuma stjecanja imovine ili od datuma kad je imovina stavljena na raspolaganje korisniku. 
8. Promocija, komunikacija i marketing, uključujući aktivnosti praćenja tržišta i aktivnosti usmjerene posebno na podizanje svijesti potrošača o kvaliteti pčelarskih proizvoda
Članak 28.
(1) Intervencijom Promocija, komunikacija i marketing, uključujući aktivnosti praćenja tržišta i aktivnosti usmjerene posebno na podizanje svijesti potrošača o kvaliteti pčelarskih proizvoda sufinancira se:
a) istraživanje i praćenje tržišta
b) promocija i komunikacija prema javnosti o pčelarstvu i pčelinjim proizvodima
[bookmark: _32hioqz]c) informiranje i edukacija potrošača kroz medijske aktivnosti. 
(2) Korisnici iz stavka 1. točke a) ovoga članka su organizacije pčelara upisane u Registar udruga Republike Hrvatske i proizvođačke organizacije u sektoru pčelarstva.
(3) Korisnici iz stavka 1. točke b) ovoga članka su pčelari ažurirani u Evidenciji za godinu podnošenja zahtjeva.
(4) Korisnici iz stavka 1. točke c) ovoga članka su organizacije pčelara upisane u Registar udruga Republike Hrvatske i proizvođačke organizacije u sektoru pčelarstva.
(5) Za intervenciju iz stavka 1. ovoga članka korisnicima je omogućen povrat maksimalno do 100 % prihvatljivog troška u skladu sa Strateškim planom i ovim Pravilnikom..
(6) Prije mogućeg umanjenja minimalni iznos potpore po korisniku iznosi 133,00 EUR, a maksimalni iznos povrata je sljedeći:
a) za troškove istraživanja i praćenja tržišta iz stavka 1. točke a) ovoga članka 20.000,00 EUR
b) za troškove promocije i komunikacija prema javnosti o pčelarstvu i pčelinjim proizvodima iz stavka 1. točke b) ovoga članka:
- 3.500,00 EUR za izradu web-stranice
- 1.000,00 EUR za izradu i tisak promotivnih materijala
c) za troškove informiranja i edukacije potrošača kroz medijske aktivnosti iz stavka 1. točke c) ovoga članka 30.000,00 EUR
Članak 29.
(1) Prihvatljivi troškovi iz članka 28. stavka 1. točke a) su troškovi izrade Izvješća o pčelinjim proizvodima na tržištu Republike Hrvatske, izrađenog na temelju istraživanja tržišta na reprezentativnom uzorku koje mora sadržavati: podatke o 
- konzumaciji meda u Republici Hrvatskoj (koliko često se konzumira, koje vrste meda, razlozi konzumacije)
- načinima kupovine meda (od primarnog proizvođača ili na druge načine)
- konzumacija drugih pčelinjih proizvoda (propolis, matična mliječ, cvjetni prah, pelud, medenjaci, likeri od meda i ostala pića na bazi meda).
(2) Prikupljanje podataka iz stavka 1. ovoga članka provodi se na temelju reprezentativnog uzorka na nivou Republike Hrvatske 
(3) Prihvatljivi troškovi iz članka 28. stavka 1. točke b) su troškovi izrade web-stranice, te izrada i tisak promotivnih materijala (letci, naljepnice, brošure, majice s promotivnim logom…)
(4) Prihvatljivi troškovi iz članka 28. stavka 1. točke c) su troškovi promotivnih aktivnosti putem
- elektroničkih medija (televizija, radio i internetski portali)
- tiskanih medija (tiskovine) 

Članak 30.
(1) Zahtjev za isplatu za troškove iz članka 28. stavka 1. ovoga Pravilnika podnosi se Agenciji za plaćanja , za intervenciju:
a) na Obrascu VIII dio A „Istraživanje i praćenje  tržišta“ do 31. srpnja. tekuće intervencijske godine.
b) na Obrascu VIII dio B „Promocija i komunikacija prema javnosti“ do 31. srpnja tekuće intervencijske godine.
c) na Obrascu VIII dio C „Informiranje i edukacija potrošača“ do 31. srpnja. tekuće intervencijske godine. 
Članak 31.
Uz Zahtjev za isplatu iz članka 30. ovog Pravilnika prilažu se:
a) za „Istraživanje i praćenje tržišta“:
– Izvješće iz članka 29. stavka 1. ovoga Pravilnika 
– za poslovnog subjekta koji je prikupljao i obradio podatke te izradio Izvješće iz članka 29., stavka 1. ovoga Pravilnika: preslika ugovora/ponude i preslika originala računa plaćenih najkasnije do 31. srpnja tekuće intervencijske godine u skladu s člankom 5. stavkom 10. te dokazima iz članka 5. stavaka 5.i 6. ovoga Pravilnika
b) za „Promocija i komunikacija prema javnosti o pčelarstvu i pčelarskim proizvodima:
- adresa web stranice, primjerak promotivnog materijala, preslika originala računa plaćenih najkasnije do 31. srpnja tekuće intervencijske godine u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika
c) za „Informiranje i edukacija potrošača kroz medijske aktivnosti:
– preslika ugovora/ponude sklopljenog s poslovnim subjektom, preslika originala računa plaćenih najkasnije do 31. srpnja tekuće intervencijske godine u skladu s člankom 5. stavkom 10. te dokazima iz članka 5. stavaka 5. i 6. ovoga Pravilnika 

III. ADMINISTRATIVNA KONTROLA I KONTROLA NA TERENU
Članak 32.
(1) Agencija za plaćanja provodi administrativnu kontrolu pristiglih prijava iz članka 25. stavka 3. ovoga Pravilnika prije donošenja odluka iz članka 4. stavak 2. podstavak 1. ovog Pravilnika.
(2) Agencija za plaćanja provodi administrativnu kontrolu zahtjeva prije donošenja odluke iz članka 4. stavak 2. podstavak 4. ovog Pravilnika. 
(3) Agencija za plaćanja provodi administrativnu kontrolu zahtjeva i kontrolu na terenu, u skladu s člankom 140. Zakona o poljoprivredi prije donošenja odluke iz članka 4. stavak 2. podstavak 2. ovog Pravilnika.
[bookmark: _1hmsyys](4) Kontrolom na terenu iz stavka 3. ovoga članka mora biti obuhvaćeno najmanje 5 % prihvatljivih zahtjeva za svaku od intervencija ovoga Pravilnika u skladu sa Strateškim planom.
(5) Nakon isplate u svakoj kalendarskoj godini provode se ex-post kontrole na terenu, u obuhvatu najmanje 1% od ukupno isplaćenog iznosa potpore i najmanje 1% korisnika za pojedinu kalendarsku godinu. Ex-post kontrolama provjeravaju se obveze korisnika propisanih u članku 15. stavku 5, članku 18. stavku 7. i članku 26. stavku 3. 
(6) Uzorak za provedbu kontrola na terenu i ex-post kontrola odabire se na podlozi slučajnog odabira i analize rizika.
Članak 33.
Kako bi izvršili kontrole na terenu u skladu s člankom 141. stavkom 3. Zakona o poljoprivredi kontrolori mogu: 
a) pregledati pčelinjake, poslovne i proizvodne prostore, objekte, uređaje, robu te poslovnu dokumentaciju podnositelja/korisnika
b) izvršiti uvid u isprave podnositelja/korisnika koje se odnose na ostvarivanje tog prava
c) provjeravati poslovne knjige i dokumente kao što su računi, određeni popisi, dokumenti o ispunjavanju uvjeta, potvrde o plaćanju, garantni listovi, rješenja, ugovori, potvrde, podaci o korištenom materijalu, obavljenom poslu i bankovna izvješća u posjedu korisnika i s njim vezanih osoba
d) provjeravati podatke u računalima
e) provjeravati opremu, proizvodnju, pakiranje, otpremu i skladištenje
f) provjeravati sve podatke koji se odnose na prirodu, kvantitetu i kvalitetu roba i usluga
g) provjeriti računovodstvene podatke i dokumente
h) provjeravati financijske i tehničke podatke o subvencioniranom projektu
i) izvještavati nadležna tijela i tražiti provođenje određenog postupka ako sami nisu ovlašteni izravno postupiti i
j) prikupljati podatke i obavijesti od odgovornih osoba, svjedoka, vještaka i drugih osoba kad je to potrebno za obavljanje poslova kontrole.
Članak 34.
Sredstva namijenjena provedbi vrsta intervencija u sektoru pčelarstva unutar Strateškog plana su namjenska i bespovratna.
Članak 35.
(1) Na odluke iz članka 4. stavka 2. ovoga Pravilnika korisnik odnosno podnositelj zahtjeva može podnijeti žalbu Ministarstvu poljoprivrede u skladu s člankom 15. stavkom 5. Zakona o poljoprivredi u roku od 15 dana od dana dostave odluke.
(2) Žalba iz stavka 1. ovoga članka podnosi se putem Agencije za plaćanje isključivo pisanim putem neposredno ili preporučenom pošiljkom s povratnicom, u jednom primjerku.
Članak 36.
(1) Agencija za plaćanja će odlukom o povratu sredstava od korisnika zahtijevati povrat neopravdano isplaćenih sredstava ako:
– se utvrdi administrativna pogreška
– kontrola na terenu utvrdi nepravilnosti u korištenju sredstava isplaćenih po osnovi intervencije i
– ako je korisnik nezakonito ostvario pravo na isplatu novčanih sredstava.
(2) Korisnik iz stavka 1. ovoga članka dužan je isplaćena novčana sredstva vratiti u roku od 30 dana od dostave odluke o povratu sredstava.
(3) Povrat sredstava i poravnanje računa provode se u skladu s člancima 144. i 145. Zakona o poljoprivredi.
Članak 37.
Odluke koje se donose temeljem ovoga Pravilnika donosi ravnatelj Agencije za plaćanja, a Korisniku odnosno Podnositelju zahtjeva se dostavljaju preporučenom poštom s povratnicom.
Članak 38.
Svi osobni podaci prikupljeni temeljem Javnog natječaja i zahtjeva prikupljaju se i obrađuju u svrhu provedbe Javnog natječaja, obrade zahtjeva korisnika i informiranja javnosti, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016.).
Članak 39.
(1) Prilozi I. Nabava novih pomagala, pribora i opreme i II. Oprema za seleće pčelarenje sastavni su dio Pravilnika.
(2) Obrasce za podnošenje zahtjeva 1. Savjetodavne usluge, tehnička pomoć, obuka, informacije i razmjena najboljih praksi, uključujući umrežavanje, za pčelare i pčelarske organizacije, dio A, dio B, dio C, dio D, 2. Nabava novih pomagala, pribora i opreme, 
3. Suzbijanje štetnika i bolesti, naročito varooze, 4. Racionalizacija troškova selećeg pčelarenja, dio A, dio B, 5. Analize proizvoda 6. Očuvanje ili povećanje postojećeg broja košnica, uključujući uzgoj pcela, 7. Istraživački programi u pčelarstva, 8. Promocija, komunikacija i marketing, uključujući aktivnosti praćenja tržišta i aktivnosti usmjerene posebno na podizanje svijesti potrošača o kvaliteti pčelarskih proizvoda, 9. Slučaj više sile i izvanredne okolnosti i 10. Evidencija o sufinanciranoj opremi Agencija za plaćanja objavljuje na svojim službenim mrežnim stranicama (www.apprrr.hr).

 
IV. ZAVRŠNA ODREDBA
Članak 40.
Ovaj Pravilnik stupa na snagu            dana od dana objave u »Narodnim novinama«.
Klasa: 
Urbroj: 
Zagreb,
Ministrica poljoprivrede
mr. sc. Marija Vučković


Prilog: I. Nabava novih pomagala, pribora i opreme

POPIS NOVIH POMAGALA, PRIBORA I OPREME KOJA SE KORISTI U PČELARSKOJ PROIZVODNJI I UZGOJU PČELA ZA KOJU JE MOGUĆE PODNIJETI ZAHTJEV ZA ISPLATU U INTERVENCIJI NABAVA NOVIH POMAGALA, PRIBORA I OPREME
Košnice i prateća oprema
− košnice
− dijelovi košnica, podnice, hranilice, krovovi, bježalice, snelgrove daske, poklopne daske, matične rešetke, vratašca, poletaljka (leto)
− okviri
− nukleusi
− nastavci
− zbjeg
− postolje za košnice
− dimilice
− mijeh za dimilicu
− dlijeta
− kliješta za vađenje okvira
− stalak za okvire prilikom pregleda
− skidač roja (hvatač roja)
Vrcanje i pakiranje meda
− ručni pogon za vrcaljku
− dijelovi vrcaljke (koš, kazete, mreža za koš, osovina koša, nosači koša)
− gume za noge vrcaljke s vijkom
− odgovarajuća posuda od 10 litara i veća, inox kante (posude), 
− separator meda, i matične mliječi
− posuda (korito, stol) za otklapanje saća
− stalak za sita
− pribor za otklapanje saća (vilica, nož, otklapač saća)
− preša za satne osnove 
− preša za medne poklopce (izdvajanje meda iz mednih poklopaca)
− cjedila za med
− refraktometar
− pipa za med (slavina)
− sipaonik za pčele
− homogenizator za med
− miješalica za med (uređaj za pripremu kremastog meda)
Topljenje voska i obrada voska, užičavanje
− topionik voska (parni, sunčani)
− separator voska
− sterilizator voska
− kalup za lijevanje satnih osnova
− žica za žičenje okvira
− zatezač žice 
− plastične satne osnove
Cvjetni prah
− sakupljač cvjetnog praha perge
− čistač cvjetnog praha
· separator perge
Propolis
− mrežice za skupljanje propolisa (pvc, silikonske)
Pčelinji otrov
− sakupljač otrova
Matična mliječ
− usisavač za matičnu mliječ
Priprema hrane za pčele
− varilice za plastične vrećice i vakumirke
− stroj za formiranje ili valjanje pogača
Oprema za uzgoj matica
− inkubator za proizvodnju matica
− oplodnjaci
− kalupi za izradu matične osnove (matičnjaka)
− matičnjak (PVC)
− igle za presađivanje ličinki (inox, PVC)
− lupa za presađivanje
− setovi za uzgoj matica
− izolator za maticu
− uređaj za umjetnu inseminaciju (oplodnju) matica
− hvatač matice
− staklena lulica
Zaštitna oprema
- zaštitna odjeća (pčelarske košulje, kombinezoni, hlače, pčelarske rukavice, šešir, zaštitni kombinezon s kapuljačom i vizirom)
− zaštitne maske i polumaske 
Liječenje i zaštita pčela od grabežljivaca
− aerosolni topovi
− automatski aplikator (dozator) za liječenje pčela
− senzori za zaštitu od krađe, GPS lokatori
Ostala oprema
[bookmark: _41mghml]− ručni viličar (sa ili bez električnog pogona)
− kolica transportna (s dva ili četiri kotača) maksimalne nosivosti do 300 kg 
− kopče i stege za selidbu
− ljestve (dvodijelne/trodijelne) na razvlačenje/izvlačenje
− pojilica
Popis novih pomagala, pribora i opreme koja se koristi u pčelarstvu, čija je nabava ograničena na najviše jedan komad po korisniku intervencije u okviru jedne intervencijske godine
Vrcanje i pakiranje meda
− vrcaljka
− oprema za obradu i pakiranje meda i pčelinjih proizvoda (kružni stol za punjenje meda, dozator za med (punilica meda)
Ostala oprema
− solarni sustav do 800 € troška po korisniku (solarni paneli, regulator napona, pretvarač struje i baterijski sustav ako se kupuje kao dio sustava)
- ručni električni viličar 
Popis novih pomagala, pribora i opreme koja se koristi u pčelarstvu, koja se priključuje na izvor električne energije i za koje je potrebno imati oznaku EU sukladnosti, odnosno CE oznaku, čija je nabava ograničena na najviše jedan komad po korisniku intervencije u okviru jedne intervencijske godine
Košnice i prateća oprema
− bušilica/odvijač za okvire (s jednom i više glava)
− dizalica za nastavke ili košnice (električne i mehaničke)
− elektronske pčelarske vage i njihova oprema (vaga, baterija za elektronsku vagu, antena, solarni panel, podnica ili kućište vage)
Vrcanje i pakiranje meda
− vrcaljka s elektromotorom
− elektromotor i/ili elektro-upravljačka jedinica za vrcaljke
− dekristalizator
− grijači za med
− pumpe za med
Ostala oprema
[bookmark: _2grqrue]– puhač (motorni ili električni) odnosno uređaj koji se koristi za ispuhivanje pčela iz medišta do 600 € prihvatljivog troška po korisniku«
- uređaj za ometanje pčela s okvira
Topljenje voska i obrada voska, užičavanje
− transformatori za utapanje satne osnove
- rashladna komora za čuvanje sača
Cvjetni prah
− mlin za cvjetni prah
− sušionik za cvjetni prah
− čistač cvjetnog praha s motornim pogonom
Liječenje i zaštita pčela od grabežljivaca
− električni pastir i sastavni dijelovi (električni čuvar, uzemljenje el. ograde, masa za privlačenje vlage na uzemljenje, vodič el. napona, izolator – nosač vodiča, vrata el. ograde, visokonaponski kabel, zatezači žice, voltmetar i baterija ako se kupuje kao dio sustava, baterija el. čuvara)
− oprema za video nadzor pčelinjaka do 600 € troška po korisniku (do 4 kamere, kablovi, napajanje)
Ostala oprema
− pneumatske klamerice (pištolji, spajalica) za sastavljanje dijelova pčelarske opreme (okvira, nastavaka, podnica)
Popis novih pomagala, pribora i opreme koja se koristi u pčelarstvu, koja se priključuje na izvor električne energije i za koje je potrebno imati oznaku EU sukladnosti, odnosno CE oznaku, čija je nabava ograničena na najviše jedan komad po korisniku intervencije u okviru jedne intervencijske godine
Priprema hrane za pčele
− uređaj za mljevenje šećera
− uređaj za miješanje pogača
Ostala oprema
− agregat
− električni kompresori (volumena do 50 l)
- akumulatorski trimer
Popis novih pomagala, pribora i opreme koja se koristi u pčelarstvu, za koje je potrebno imati oznaku EU sukladnosti, odnosno CE oznaku, čija je nabava ograničena na najviše jedan komad po korisniku intervencije u okviru jedne intervencijske godine uz uvjet da korisnik ima najmanje 100 košnica ažuriranih u Evidenciji za godinu podnošenja zahtjeva
− traktorski malčer (s ili bez kardana) do 2.000 € prihvatljivog troška po korisniku
Popis novih pomagala, pribora i opreme koja se koristi u pčelarstvu koja se priključuje na izvor električne energije i za koje je potrebno imati oznaku EU sukladnosti, odnosno CE oznaku, čija je nabava ograničena na najviše jedan komad po korisniku intervencije u okviru jedne intervencijske godine, za koju su podnositelji zahtjeva obvezni priložiti tehničke karakteristike kupljenih proizvoda pri podnošenju zahtjeva
− odvlaživač zraka (maksimalnog kapaciteta 40 l/dan)
− visokotlačni perači (maksimalne snage motora do 5 Kw)
− motorni trimer maksimalne snage do 1,90 kW
− električni trimer snage motora do 1,9 kW
Popis novih pomagala, pribora i opreme koja se koristi u pčelarstvu čija je nabava ograničena na najviše jedan komad po korisniku intervencije u okviru jedne intervencijske godine, za koju su podnositelji zahtjeva obvezni priložiti tehničke karakteristike kupljenih proizvoda pri podnošenju zahtjeva
− kolica transportna (s dva ili četiri kotača) maksimalne nosivosti do 300 kg 
Popis novih pomagala, pribora i opreme koja se koristi u pčelarstvu za koju je potrebno imati oznaku EU sukladnosti, odnosno CE oznaku, čija je nabava ograničena na najviše jedan komad po korisniku intervencije u okviru jedne kintervencijske godine, za koju su podnositelji zahtjeva obvezni priložiti tehničke karakteristike kupljenih proizvoda pri podnošenju zahtjeva uz uvjet da korisnik ima najmanje 50 košnica ažuriranih u Evidenciji za godinu podnošenja zahtjeva 
− motorna kosilice maksimalne snage do 10,00 kW
− akumulatorske kosilice
 − električne kosilice snage do 1,9 kW
− motorna lančana pila snage do 3,5 Kw
− akumulatorska lančana pila 
− električna lančana pila snage do 2,4 kW

Prilog: II. Oprema za seleće pčelarenje 
POPIS NOVE OPREME KOJA SE KORISTI U PČELARSTVU ZA KOJU JE MOGUĆE PODNIJETI ZAHTJEV ZA ISPLATU INTERVENCIJE RACIONALIZACIJA SELEĆEG PČELARENJA
· − dizalica
· − rampa
· − kontejner za selidbu košnica
· − platforma za selidbu pčela
· − postolje za selidbu pčela
· − priključno vozilo bez vlastitog pogona s natkrivenim ili otkrivenim teretnim prostorom, s ili bez potpornog kotača,
· − arnjevi
· − cerade
Popis nove opreme koja se koristi u pčelarstvu, koja se priključuje na izvor električne energije i za koje je potrebno imati oznaku EU sukladnosti, odnosno CE oznaku najviše jedan komad po korisniku intervencije u okviru jedne intervencijske godine
· hidraulična dizalica
· hidraulična rampa
Popis nove opreme koja se koristi u pčelarstvu, čija je nabava ograničena na najviše jedan komad po korisniku intervencije u okviru jedne intervencijske godine 
· priključno vozilo bez vlastitog pogona s natkrivenim ili otkrivenim teretnim prostorom, s ili bez potpornog kotača
